| **Spørgsmål og svar - sæson 2021/2022** | | |
| --- | --- | --- |
| **Reglement:** | **Spørgsmål:** | **Svar og præcisering:** |
| Generelt: Liga-DK-Talent | Transparente dragter  Må der bruges mesh-stof på ærmerne på dragten | Generelt afsnit: 6.2.1: Gymnasterne skal bære sportsligt ikke-transparent tøj. Alle dele af konkurrencetøjet skal være ikke-transparent.  Med transparent menes gennemsigtig. Så hvis huden kan ses gennem stoffet og det dermed fremstår som gennemsigtigt, overholdes ordlyden ikke fra pkt. 6.2.1. |
| Rytme:  Liga-DK | DS: (sværhedselement i bevægende sekvens)  a) Hvad sker der med D-scoren, hvis et hold ikke har markeret eller ikke udfører DS?  b) Hvis holdet udfører et sværhedselement og mere end halvdelen af gymnasterne fejler, får de så stadig DS?  c) En gymnast falder i sværhedselementet i DS. Hvad sker der med DS? | a)Holdet får værdien for 9 elementer i Liga (DK-serien 8 elementer). Det sidste udførte hop,spring eller hink eller akrobatiske element (markeret på tariff og udført) vil få 0 i sværhedsværdi, uanset hvordan det er udført.  b) Så længe holdet opfylder kravet til DS får de værdien for denne på 0,2  c) Holdet mister højst sandsynligt værdien for DS (0,2). Hele holdet skal udfører DS med en flydende overgang til/fra sværhedselementet. Når gymnasten falder vil det formodentligt være umuligt at fuldføre resten af DS. |
| Rytme:  Liga-DK-Talent | Hop til siddende landing  Helt specifikt spørgsmål omkring stående splitspring (J603, J803 og J1003) med eller uden skrue. Der står at man skal sætte af og lande på 2 fødder. Nogle hold udfører hoppet, hvor de lander siddende på én fod og et “skinneben”. Det er vel ikke 2 fødder? Vi har jo altid landet både oppe og nede i netop stående splitspring, men nu er definitionen på landingen vel lavet om, når der står at man SKAL lande på to fødder? | A1 pkt. 2.1.A  Ud fra den nye beskrivelse kan man ikke mere lande siddende på “én fod og et skinneben”, da kravet om at lande på to fødder, da ikke er opfyldt.  Det gælder alle hop under 2.1.A |
| Rytme:  Liga-DK-Talent | Fronter i pivot og hop med skrue:  Må gymnasterne have forskellige fronter med? | Nej - de skal starte med samme front. Forskellig skrueretning er tilladt. |
| Rytme:  Liga-DK-Talent | Skrueretning i pivot og hop med skrue:  Hvilken skrueretning skal gymnasterne have i pirouetter og hop med skrue? | Skrueretningen er valgfri |
| Bane: Liga-DK-Talent | Antal elementer  Vil rondat-flik-flik være en gyldig springkombination? | *CoP: 25.1 a - DK 10.1 a -Talent: 10.1 a*  Der er kun krav til antallet af elementer. Der er ikke krav til, at det skal være forskellige elementer. Derfor er rondat-flik-flik en gyldig kombination. |
| Bane: Liga-DK-Talent | Variation mellem runder  Hvad skal der til for at opfylde kravet for variation mellem runder. | Cop: 26.2.3 - DK 10.2.3 - Talent 10.2.3.3  I Liga og Danmarksserien er det sidste element i springserien, som skal være forskellige i Talentrækken er det hele springkombinationen, der tages udgangspunkt i. For nærmere uddybning læs punkterne i reglementerne. |